पाएं अपने शहर की ताज़ा ख़बरें और फ्री ई-पेपरडाउनलोड करें
उपखंड मुख्यालय खंडार क्षेत्र के वीरपुर गांव में गुुरुवार को पुलिस एवं प्रशासन ने मौके पर पहुंचकर बाल विवाह रुकवाया है। साथ ही नाबालिग के परिजनों को किसी भी हालत में बाल विवाह नहीं करने हेतु पाबंद किया गया है।खंडार नायब तहसीलदार रामेश्वर प्रसाद शर्मा ने बताया कि तहसील क्षेत्र के वीरपुर गांव निवासी विजेंद्र पुत्र शंभू गुर्जर द्वारा 8 मई 2021 को स्वयं की हाेने वाली शादी विवाह के आयोजन का सूचनार्थ प्रार्थना पत्र उपजिला कलेक्टर कार्यालय खंडार में प्रस्तुत किया गया था। प्रार्थना पत्र में संलग्न विजेंद्र गुर्जर के दस्तावेज आधार कार्ड में जन्म तिथि दिनांक 5-6-2001 अंकित है। जो नाबालिग की श्रेणी में आता है। दस्तावेजों की जांच के दौरान प्रशासन को इसका पता चला।
इस पर गुरूवार को खंडार नायब तहसीलदार रामेश्वर प्रसाद शर्मा, बहरावंडा कलां थानाधिकारी श्याम सिंह, हल्का पटवारी योगेंद्र मोहन दुबे, बीएलओ आदि की टीम मौके पर पहुंची तथा ग्रामवासियों की उपस्थिति में विजेंद्र गुर्जर के पिता शंभू लाल गुर्जर पुत्र रामेत गुर्जर निवासी वीरपुर को अपने नाबालिग पुत्र का विवाह नहीं करने हेतु निर्देशित किया गया एवं मौके पर उपस्थित थानाधिकारी बहरावंडा कलां को निर्देशित किया गया कि उक्त बाल विवाह के कार्यक्रम में अपनी पूर्ण निगरानी रखकर किसी भी हालत में बाल विवाह नहीं होने दें।उन्होंने बताया कि वीरपुर निवासी नाबालिग का पादड़ा विस्थापित गांव में कमल गुर्जर की पुत्री से विवाह होना था। इस मामले में मौके पर बनाई गई कार्रवाई की फर्द रिपोर्ट पत्र के साथ उपजिला कलेक्टर को प्रस्तुत की गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn